দুর্নীতিবাজদের অবৈধ সম্পদ ভোগের সুযোগ দেয়া হবে না : দুদক চেয়ারম্যান
‘আংরেজদের ওয়াদার ওপর আমাদের কোনো বিশ্বাস নেই’
তদন্ত-অভিযানেও প্রশংসিত নারী পুলিশ
কর্মক্ষেত্রে অংশগ্রহণ নেই সিলেট বিভাগের ৭৮% নারীর
দুর্নীতির মাধ্যমে অর্জিত সম্পদ দেশে-বিদেশে যেখানেই থাকুক না কেন, তা ভোগ করতে দেয়া হবে না বলে হুঁশিয়ারি দিয়েছেন দুর্নীতি দমন কমিশনের (দুদক) চেয়ারম্যান ইকবাল মাহমুদ। রাজধানীর সেগুনবাগিচায় গতকাল সকালে দুদকের প্রধান কার্যালয়ের সামনে আন্তর্জাতিক দুর্নীতিবিরোধী দিবসের উদ্বোধনী অনুষ্ঠানে তিনি এ মন্তব্য করেন।
সাংবাদিকদের এক প্রশ্নের উত্তরে দুদক চেয়ারম্যান বলেন, দুর্নীতিবাজ কিংবা দুর্নীতিপরায়ণরা দুর্নীতির মাধ্যমে যে সম্পদ গড়ে তোলেন, তা আসলে তাদের সম্পদ নয়। এটা জনগণের সম্পদ। সেই জনগণের সম্পদ দেশে-বিদেশে যেখানেই থাকুক না কেন, আপনি (দুর্নীতিকারী) সুখে ভোগ করবেন? সে সুখে থাকার ব্যবস্থা আমরা রাখব না। আপনি যেখানেই থাকুন না কেন, অবৈধ সম্পদ ভোগ করতে দেব না।
এর আগে কবুতর ও বেলুন উড়িয়ে দিবসটির উদ্বোধন করেন তিনি। এ সময় দুদক কমিশনার (তদন্ত) এএফএম আমিনুল ইসলাম, সচিব মুহাম্মদ দিলোয়ার বখত, দুদক পরিচালক মীর জয়নুল আবেদিন শিবলী, সৈয়দ ইকবাল হোসেনসহ আরো অনেকে উপস্থিত ছিলেন।
পরে দুদক চেয়ারম্যান দুর্নীতিবিরোধী একটি মানববন্ধনে অংশ নেন। কমিশনের প্রধান কার্যালয় ও ঢাকা বিভাগীয় কার্যালয়ের কর্মকর্তা-কর্মচারীরাসহ দুদকের প্যানেল আইনজীবী, ঢাকা মহানগর দুর্নীতি প্রতিরোধ কমিটির সদস্য, গার্লস গাইড, বয় স্কাউট, সততা সংঘের সদস্য, আনসার, বিএনসিসি, বিভিন্ন এনজিও, ঢাকা বিভাগীয় কমিশনার, মাদক দ্রব্য নিয়ন্ত্রণ অধিদপ্তর, এনজিওবিষয়ক ব্যুরো, ঢাকা জেলা প্রশাসনসহ নগরীর সর্বস্তরের সাধারণ মানুষদের নিয়ে ইঞ্জিনিয়ারিং ইনস্টিটিউশন থেকে শাহবাগ পর্যন্ত সড়কের দুই পাশে এ মানববন্ধনের আয়োজন করা হয়। ঢাকাসহ দেশের প্রতিটি জেলা-উপজেলায় একই সময়ে দুর্নীতিবিরোধী মানববন্ধনের আয়োজন করা হয়।
মানববন্ধন শেষে দুদক চেয়ারম্যান বাংলাদেশ শিল্পকলা একাডেমির জাতীয় নাট্যশালা মিলনায়তনে তরুণ প্রজন্মের প্রতিনিধি শিক্ষার্থী ও সততা সংঘের সদস্যদের নিয়ে আয়োজিত এক সমাবেশে যোগ দেন। সমাবেশে প্রধান অতিথি ছিলেন জাতীয় অধ্যাপক ড. আনিসুজ্জামান।
প্রসঙ্গত, জাতিসংঘ ২০০৩ সালে ৯ ডিসেম্বরকে আন্তর্জাতিক দুর্নীতিবিরোধী দিবস ঘোষণা করে। দুদক দিবসটি পালন করছে ২০০৭ সাল থেকে। সারা বিশ্বকে দুর্নীতির বিরুদ্ধে ঐক্যবদ্ধ করার লক্ষ্যে বর্তমানে ইউনাইটেড নেশনস কনভেনশন অ্যাগেইনস্ট করাপশনের (আনকাক) মাধ্যমে দুর্নীতিবিরোধী কার্যক্রম পরিচালনা করছে জাতিসংঘ। আনকাকের সদস্য দেশ হিসেবে বাংলাদেশে সরকারিভাবে দিনটি উদযাপন করা হচ্ছে ২০১৭ সাল থেকে। এবারের আন্তর্জাতিক দুর্নীতিবিরোধী দিবসের প্রতিপাদ্য ‘আমরা দুর্নীতির বিরুদ্ধে একতাবদ্ধ’। দিবসটি উপলক্ষে দুদক,
প্রধানমন্ত্রীর ত্রাণ তহবিলে ১৪০ কোটি টাকা দিচ্ছে বিএবি
দেশে ভোজ্যতেল আমদানি কমেছে ২৭ শতাংশ